Dasturiy mahsulotlar va axborot texnologiyalari texnologik parki (IT - park)ning hududini kengaytirish va yangi infratuzilma obektlarini qurish ko‘zda tutilmoqda Harakatlar strategiyasini “Ilm-ma’rifat va raqamli iqtisodiyotni rivojlantirish yili”da amalga oshirishga oid davlat dasturi loyihasi e’lon qilindi. 2020 yil 1 iyunga qadar normativ-huquqiy hujjat loyihasi ishlab chiqiladi. Loyihada: Nukus, Buxoro, Namangan, Samarqand, Guliston va Urganch shaharlarida texnopark tashkil etish; dasturiy mahsulotlar ishlab chiqarish va axborot xizmatlarini rivojlantirish uchun texnoparkning infratuzilmasi va zamonaviy imkoniyatlarini kengaytirish; bu yo‘nalishdagi tadbirkorlik sub’yektlariga qo‘shimcha qulayliklar yaratish nazarda tutiladi. Ijro uchun mas’ullar - Axborot texnologiyalari va kommunikatsiyalarini rivojlantirish vazirligi, Qurilish vazirligi, Iqtisodiyot va sanoat vazirligi, Toshkent shahar hokimligi, tegishli mahalliy davlat hokimiyati organlari.